cyanic-selkie/wikianc huggingface dataset:
நாராயணவனம்
நாராயணவனம் என்னும் ஊர் ஆந்திரப் பிரதேசத்தின் சித்தூர் மாவட்டத்தில் அமைந்துள்ளது. இந்த ஊரையும் அருகில் உள்ள ஊர்களையும் இணைத்து நாராயணவனம் மண்டலம் உருவாக்கப்பட்டது. இது ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று. இது திருப்பதி - ஊத்துக்கோட்டை - சென்னை வழியில் உள்ள ஊர். இது திருப்பதியிலிருந்து 39 கி.மீ. தொலைவில் உள்ளது. புத்தூரிலிருந்து 3 கி.மீ. தொலைவில் உள்ளது. இங்கு சுரைக்காய் சுவாமி சித்தர் ஜீவசமாதியும் உள்ளது. நாராயணவனத்திலிருந்து கைலாசநாதர் நீர்வீழ்ச்சி 10 கிமீ தொலைவில் உள்ளது. இங்கிருந்து 15 கிமீ தொலைவில் இராகு பரிகாரத்தலமான இராமகிரி கோயில் உள்ளது. இங்கிருந்து 7 கி.மீ தொலைவில் நாகலாபுரம் வேதநாராயண சுவாமி கோயில் உள்ளது. இங்கிருந்து 15 கி.மீ சென்றால் சுருட்டுப்பள்ளி என்னும் ஊரில் நீலகண்ட சுவாமி கோயில் உள்ளது.
மக்கள் வகைப்பாடு
இந்தியாவின் 2001 ஆம் ஆண்டு மக்கள்தொகை கணக்கெடுப்பின்படி நாராயணவனத்தின்  மக்கள்தொகை 10,965 ஆக இருந்தது. இதில் 50% ஆண்களாகவும் 50% பெண்களாகவும் உள்ளனர். இவ்வூர் தேசிய சராசரியான 59.5% இனை விட அதிகமான 72% சராசரி எழுத்தறிவு விகிதத்தை கொண்டுள்ளது: ஆண்களின் எழுத்தறிவு 80%, பெண்களின் எழுத்தறிவு 63% ஆகும். இங்குள்ள மக்கள் தொகையில் 13% ஆனேர் 6 வயதுக்கு கீழ்ப்பட்டவர்கள்.
ஊர்கள்
நாராயணவனம் மண்டலத்தில் பதினாறு ஊர்கள் உள்ளன.
ஆட்சி
இந்த மண்டலத்தின் எண் 24. இது ஆந்திர சட்டமன்றத்திற்கு சத்தியவேடு சட்டமன்றத் தொகுதியிலும், இந்திய பாராளுமன்றத்திற்கு திருப்பதி மக்களவைத் தொகுதியிலும் உட்படுத்தப்பட்டுள்ளது.
சான்றுகள்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும் பகுப்பு:சித்தூர் மாவட்டம்
உயிரிவளி
thumb|right|உயிரிவாயு உற்பத்தி மையமொன்று உயிரிவாயு அல்லது உயிரிவளி (Biogas) என்பது சேதனப் பொருட்கள் ஆக்சிசன் கிடைக்காத நிலைமையில் உயிரியல் ரீதியில் சேதமாக்கப்படுவதன் மூலம் விளைவிக்கப்படும் வளி ஆகும். இது உயிர்க்கூற்றுப் பொருளிலிருந்து பிறப்பிக்கப்படுவதல் இது ஒரு உயிரி எரிபொருள் ஆகும்.
உயிரிவளி உயிரிமுறையில் சேதனமடையும் கூறுகளான உயிர்த் திணிவு, சேதனப்பசளை, நகரக் கழிவுகள், பசுந்தாட் பசளை முதலானவற்றின் காற்று இன்றிய சமிபாடு அல்லது நொதிப்பு மூலம் உற்பத்தி செய்யப்படுகிறது.
உயிரி வாயுவின் உள்ளடக்கக் கூறுகள்
உயிரி வாயுவின் இந்த உள்ளடக்கக் கூறுகள் உற்பத்தியின் போது நடைபெறும் காற்றின்றிய சமிபாட்டின் முறைமைக்கு ஏற்ப வேறுபடும்.
உற்பத்தி முறை
உயிரி வாயு காற்றின்றிய சமிபிப்பான்கள் மூலம் பொதுவாக தயாரிக்கப்படுகின்றது. இவ்வுபகரணங்களில் உயிரிகழிவுகளான தாவர விலங்கு மீதிகள் பயன்படுகின்றன. இச் செயன்முறையின் போது காற்றுப்புகாத கொள்கலன் உயிர்த் திணிவு கழிவுகளை மெதேனாக மாற்றுகின்றது.இது பல்வேறு தேவைகளுக்கும் பயன்படக் கூடிய எரிபொருளாக பயன்படுகிறது. இருவகையான சமிபாட்டு செயற்பாடுகள் நடைபெறும். அவை: சிறப்பு வெப்பநிலை சமிபாடு மற்றும் உயர் வெப்பநிலை சமிபாடு ஆகும். இதில் அசிடோஜெனிக் பக்றீரியா, மெதெனோஜெனிக் என்பன பங்குபெரும்.500px|thumb|சீன உயிரிவாயு உபகரண மாதிரி
உற்பத்திப் படிநிலைகள்
காற்றின்றிய உக்கலடைதல் சமிபாடு நான்கு படிநிலைகளைக் கொண்டது. அவை:
முதல் நிலையில் கழிவுப் பொருட்களிலுள்ள சிக்கலான கூறுகள் பக்ரீறியாவினால் நீர்ப்பகுப்புத் தாக்கத்துக்குள்ளாகி எளிய கூறுகளாக மாற்றப்படும்.
தொடர்ந்து காடியாக்க பக்ரீறியாக்கள் தாக்கம்புரிந்து நொதித்தலுக்குள்ளக்குவதன் மூலம் கரிம அமிலங்களாகவும் அல்ககோலாகவும்.
மூன்றாவது படி நிலையில் தொடர்ந்து அசற்றேற்றாக்க பக்ரீறியாக்களின் செயற்பாடுகள் காரணமாக அசெற்றிக்கமிலமும் காபனீரொட்சைட்டும் ஐதரசனும் பெறப்படும்.
இறுதிப்படியில் இடை நிலை உற்பத்திகள் மெதேனாக மாறும். காபனீரோட்சைட்டும் நீரும் மற்றைய விளைவுகளாக வரும். இது சிறப்பு வெப்பநிலையாகிய pH 6.5 - pH 8 இல் சிறப்பாக நிகழும்.
இதனை பின்வரும் சமன்பாட்டின் மூலம் குறிக்கலாம். C6H12O6 →  3CO2 + 3CH4
வரலாறு
பண்டைய பெர்சியர்கள் அழுகும் மரக்கறிகளிலிருந்து எரியத்தக்க வளிமத்தை உற்பத்தி செய்தார்கள். இந்தியாவை மையப்படுத்திய கீழைத்தேசத்திலும் சதுப்பு நிலத்தின் அடியில் அழுகும் பொருளிலிருந்து கொள்ளிவாயு வெளியேறுவது குறித்த எண்ணக்கரு இருந்துவந்தது. 13ஆம் நூற்றண்டில் நாடுகாண் பயனர் மார்க்கோ போலோ கழிவுகள் கொண்ட மூடிய தாங்கிகளிலிருந்து சீனர்கள் சக்தியை பிறப்பித்ததை அவதானித்துள்ளார். அதேவேளை உயிரிவளித் தொழில் நுட்பம் பற்றி 17ஆம் நூற்றாண்டில் எழுத்தாளர் டானியல் டிபோ குறிப்பிட்டுள்ளார்.
1859 இல் ,பம்பை லெபெர் குடியேற்றத்தில் கழிவுகளை பரிகரிப்பதற்காக காற்றின்றிய சமிபாட்டு உபகரணம் நிறுவப்பட்டது. ஐக்கிய இராச்சியத்தில் கழிவுப் பொருளிலிருந்து தயாரிக்கப்பட்ட உயிர்வாயு 1895 முதல் வீதி விளக்குகளை ஒளிரச் செய்வதில் பயன்படுத்தப் பட்டது.
சிறுகுடில் உயிரிவளி நிருமாணிப்பு
வளர்ப்பு விலங்குகளின் கழிவுகளை உயிரிவளியாகவும் அதிலிருந்து பெறப்படும் கழிநீரை(slurry)உரமாகவும் பயன்படுத்தத்தக்க வகையிலான சிறுகுடில் உயிரிவளி நிருமாணிப்பு (Domestic biogas plant) நாளாந்தம் 50 kg கழிவுகளைப் பெறக்கூடிய ( இது 6 பன்றிகளிலிருந்து அல்லது 3 பசுக்களிலிருந்து பெறப்படும் கழிவுக்கு சமன்) சிறிய அளவிலான விலங்கு வளர்ப்பாளர்களுக்குக் கூட பொருத்தமுடையதாகும்.
புற இணைப்புகள்
பகுப்பு:வேதிப் பொறியியல் பகுப்பு:கரிம வேதியியல் பகுப்பு:எரிபொருட்கள் பகுப்பு:வளிமங்கள் பகுப்பு:கழிவு மேலாண்மை பகுப்பு:எரி வாயு பகுப்பு:மீத்தேன்
கொலராடோ ஆறு
கொலராடோ ஆறு (Colorado River) சிவப்பு ஆறு எனவும் அழைக்கப்படுகிறது. ஐக்கிய அமெரிக்காவின் தென்மேற்கு பகுதியிலும் மெக்சிகோவின் வடமேற்கு பகுதியிலும் பாயும் இதன் நீளம் 2330௦ கிமீ ஆகும். ராக்கி மலைத்தொடரின் வறண்ட மேற்கு பகுதியின் தென் பகுதி இவ்வாற்றினால் பலன் பெறுகிறது. கிராண்ட் ஏரியில் உற்பத்தியாகி கலிபோர்னியா குடாவில் கலக்கிறது. அளவுக்கதிகமான அளவில் இந்த ஆற்றுநீர் பாசனத்திற்கு எடுக்கப்படுவதால் மெக்சிகோ பகுதி ஆறு வறண்டு பெரும்பாலான நேரங்களில் கடலை அடைவதில்லை.
629,100 சதுர கிமீ பரப்பு நிலம் கொலராடோ ஆற்றால் வடிகால் வசதி பெறுகிறது. இதன் மொத்த நீர் ஓட்டம் வறட்சி காலங்களில் ௧௧௩ மீ\வினாடி ஆகும். வெள்ள காலங்களில் 28,000 மீ3/வினாடி ஆகும். இதன் கீழ்பகுதியில் கட்டப்பட்ட பெரிய அணைகளால் நீர் ஓட்டம் 2,000 மீ3/வினாடி (71,000 cu ft/s) மேல் இருப்பது அரிதாகும். 1903-34. கால அளவில் இதன் சராசரி ஓட்டம் 620 m3/s ஆக இருந்தது. 1951-80, கால அளவில் இதன் சராசரி ஓட்டம் 110 m3/s (3,900 cu ft/s) அளவுக்கும் குறைவானதாகும்.
left|thumb|[[அரிசோனா மாநிலத்தில் கொலராடோவின் குதிரைலாட வளைவு தோற்றம்]] right|300px|thumb|கிராண்ட் கேன்யன் வழியே செல்லும் கொலராடோ
ஊவர் அணை இந்த ஆற்றின் குறுக்கே கட்டப்பட்டுள்ளது. இந்த ஆறு அமெரிக்க நாட்டின் நெவாடா மாநிலத்தையும் அரிசோனா மாநிலத்தையும் இவ் ஆறு பிரிக்கிறது.
மேற்கோள்கள்
பகுப்பு:வட அமெரிக்க ஆறுகள் பகுப்பு:நெவாடா மாநில ஆறுகள் பகுப்பு:அரிசோனா மாநில ஆறுகள்
வெள்ளிப் பதக்கம்
வெள்ளிப் பதக்கம் என்பது விளையாட்டுப் போட்டிகளில், ஒலிம்பிக் போட்டி, காமன்வெல்த் போட்டிகளில் இரண்டாமிடம் பெறுபவருக்கு வழங்கப்படும் பதக்கம் ஆகும்.
முதலாமிடம் மட்டும் மூன்றாம் இடம் பெறுபவர், வழக்கமாக முறையே தங்கப் பதக்கம், வெண்கலப் பதக்கம் ஆகியவற்றைப் பெறுவர்.
மேற்கோள்கள்
பகுப்பு:விளையாட்டுக் கலைச்சொற்கள் பகுப்பு:வெள்ளி (தனிமம்)
நாமன் ஒஜா
நாமன் ஓஜா (Naman Ojha, பிறப்பு: சூலை 30 1983) மத்தியபிரதேசத்தைப் பிறப்பிடமாகக் கொண்ட இவர் இந்தியத் துடுப்பாட்ட அணியின் வீரர் மற்றும் குச்சக் காப்பாளர் ஆவார். இவர் இந்திய அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார். ஆகஸ்டு 28, 2015 இல இலங்கைத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.
ஆகஸ்டு 14,2016 இல் ஆத்திரேலியத் துடுப்பாட்ட அணிக்கு எதிராக நடைபெற்ற இரு தேர்வு துடுப்பாட்டங்கள் மற்றும் நான்கு நாடுகள் பங்கேற்கும்  ஒருநாள் போட்டிகள் கொண்ட தொடரில் விளையாடுவதற்கான இந்திய ஏ அணியின் தலைவராக நியமிக்கப்பட்டார். நான்கு நாட்கள் கொண்ட போட்டியில் இருநூறு மற்றும் நூறு ஓட்டங்கள் அடித்தார்.
2009 ஆம் ஆண்டில் நடைபெற்ற இந்தியன் பிரீமியர் லீக் தொடரில் இவர் ராஜஸ்தான் ராயல்ஸ் அணிக்காக விளையாடினார். இந்தத் தொடரில் இவர் சிறப்பாக விளையாடி இரு அரைநூறுகள் அடித்தார். அதில் 11 ஆறுகளும் அடங்கும். மத்திய பிரதேச இருபது20 லீக்கில் இவர் இந்தூர் அணிக்காக விளையாடினார்.
பிரிசுபேனில் நடைபெற்ற அதிகாரப்பூர்வமற்ற தேர்வுத் துடுப்பாட்டத் தொடரில் இந்திய ஏ அணிக்காக விளையாடிய இவர் இருதிவரை ஆட்டமிழக்காமல் 219 ஓட்டங்கள் எடுத்தார். இதில் 28 நான்குகளும் 8 ஆறுகளும் அடங்கும். இந்தப் போட்டியின் தலைவராக இவர் நியமிக்கப்பட்டார்.
சூலை 2014 இல் பிரிசுபேனில் நடைபெற்ற ஆத்திரேலிய ஏ அணிக்கு எதிரான போட்டியில் இவர் இந்திய ஏ அணியில் விளையாடினார். இது இவரின் 100 ஆவது போட்டி ஆகும். இதன் இரண்டு ஆட்டப் பகுதியிலும் இவர் நூறு ஓட்டங்களை அடித்தார்.இதன் முதல் ஆட்டப் பகுதியில் இருநூறு ஓட்டங்களை அடித்து இந்திய அணி 475 ஓட்டங்கள் எடுப்பதற்கு உதவினார். இதில் 250 பந்துகளில் இறுதிவரை ஆட்டமிழக்காமல் 219 ஓட்டங்களை எடுத்தார். இதில் 29 நான்குகளும் 8 ஆறுகளும் அடங்கும்.
சர்வதேச போட்டிகள்
2010 ஆம் ஆண்டில் இந்தியத் துடுப்பாட்ட அணி சிம்ப்பாப்வேயில் சுற்றுப்பயணம் செய்து பன்னாட்டு இருபது20 மற்றும் ஒருநாள் போட்டித் தொடரில் விளையாடும் அணியில் குச்சக் காப்பாளராக இவருக்கு இடம் கிடைத்தது. ஏனெனில் மகேந்திர சிங் தோனி உள்ளிட்ட மூத்த வீரர்களுக்கு ஓய்வு அளித்தனர். ஆகஸ்டு 2015 இல் இலங்கைத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். அப்போது அவருக்கு வயது 32 ஆகும். இந்தப் போட்டியில் விரித்திமன் சாஹாவிற்கு காயம் ஏற்பட்டதனால் இவருக்கு வாய்ப்பு வழங்கப்பட்டது. இந்தப் போட்டியில் 56 ஓட்டங்கள் எடுத்தார் மேலும் நான்கு எதிரணி வீரர்களை கேட்ச் முறையிலும் ஒருவரை ஸ்டம்பிங் மூலமும் வீழ்த்தினார்.
உள்ளூர்ப் போட்டிகள்
2000-2001 ஆம் ஆண்டுகளில் நடைபெற்ற முதல்தரத் துடுப்பாட்டங்களில் இவர் மத்தியப் பிரதேச அணிக்காக துவக்க மட்டையாளராகவும்,குச்சக் காப்பாளராகவும் செயல்பட்டார். 208-2009 ஆம் ஆண்டுகளில் நடைபெற்ற சேலஞ்சர் கோப்பைக்கான தொடரில் 96 ஓட்டங்கள் அடித்தார்.
2009 ஆம் ஆண்டில் நடைபெற்ற இந்தியன் பிரீமியர் லீக் தொடரில் இவர் ராஜஸ்தான் ராயல்ஸ் அணிக்காக விளையாடினார். இந்தத் தொடரில் இவர் சிறப்பாக விளையாடி இரு அரைநூறுகள் அடித்தார். அதில் 11 ஆறுகளும் அடங்கும்.
2014 இந்தியன் பிரீமியர் லீக் போட்டியில் சன்ரைசர்ஸ் ஐதராபாத் அணி இவரை 83 லட்சத்தில் இவரை எலத்தில் எடுத்தது. இவர் 36 பந்துகளில் 79 ஓட்டங்கள் எடுத்தார். சந்தீப் சர்மா வீசிய 19 ஆவது ஓவரில் 26 ஓட்டங்கள் எடுத்து அணியின் மொத்த ஓட்டம் 200 ஆவதற்கு உதவினார். இந்தப் போட்டியில் சந்தீப் 65 ஓட்டங்கள் விட்டுக்கொடுத்து 1 இலக்கினைக் கைப்பற்ற்றினார். இதன்மூலம் இந்தியன் பிரீமியர் லீக்கின் இரண்டாவது மோசமான பந்துவீச்சாக அமைந்தது.
வெளியிணைப்புகள்
பகுப்பு:இந்தியத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:சன்ரைசர்ஸ் ஐதராபாத் அணி வீரர்கள்
தர்மநல்லூர் ஊராட்சி
தர்மநல்லூர் ஊராட்சி (Dharmanallur Gram Panchayat), தமிழ்நாட்டின் கடலூர் மாவட்டத்தில் உள்ள கம்மாபுரம் ஊராட்சி ஒன்றியம் வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2786 ஆகும். இவர்களில் பெண்கள் 1334 பேரும் ஆண்கள் 1452 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சைலினால் ஆரஞ்சு
சைலினால் ஆரஞ்சு (Xylenol orange) என்பது C31H32N2O13S என்ற மூலக்கூற்று வாய்ப்பாடு கொண்ட ஒரு கரிம வேதியியல் வினைப்பொருளாகும். பொதுவாக உலோகங்களை தரம்பார்க்கும் ஆய்வுகளில் நிலைகாட்டியாகச் செயல்படும் டெட்ராசோடியம் உப்பாக இவ்வினைப்பொருள் பயன்படுகிறது. உலோகங்கள் தரம்பார்க்கப்படும் போது தரம் காணும் கரைசலில் சிவப்பாக காணப்படும் சைலினால் ஆரஞ்சு முடிவுப் புள்ளியில் மஞ்சள் நிறத்திற்கு மாறுகிறது. முற்காலத்தில் வர்த்தகமுறையில் தயாரிக்கப்பட்ட சைலினால் ஆரஞ்சு முற்றிலுமாக தூய்மையற்றதாகும். சில சமயங்களில் 20% தூய்மையுடன் கிடைத்தது. அரை-சைலினால் ஆரஞ்சும், இமினோடையசிட்டிக் அமிலமும் இதில் மாசுக்களாக கலந்திருந்தன. 90% தூய்மையான சைலினால் ஆரஞ்சு தற்பொழுது கிடைக்கிறது.
மேற்கோள்கள்
பகுப்பு:அசிட்டிக் அமிலங்கள்
நல்லூர் கைலாசநாதசாமி கோயில்
நல்லூர் கைலாசநாதசாமி கோயில் தமிழ்நாட்டில் திருவாரூர் மாவட்டம், நல்லூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர், சௌந்தரநாயகி அம்மன் சன்னதிகளும், விநாயகர் முருகன் சண்டிகேஸ்வரர் உபசன்னதியும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஒதகன்தெங்கர்
ஓதகன்தெங்கர் (மொங்கோலியம்: Отгонтэнгэр, பொருள். "இளைய வானம்") என்பது மங்கோலியாவில் உள்ள கான்காய் மலைகளின் மிக உயரமான சிகரமாகும். இதன் உயரம் 4,008 மீ ஆகும். இது சவ்கான் மாகாணத்தில் அமைந்துள்ளது. கான்காய் மலைகளில் உள்ள மலைகளில் இதன் உச்சி மட்டுமே நிரந்தர பனிப்பாறையுடன் காணப்படுகிறது. இதன் தென் முகம் தான் மங்கோலியாவிலேயே மிகவும் விரிவான கிரானைட் சுவர் ஆகும்.
பௌத்த மதத்தை அறிமுகப்படுத்தியதிலிருந்து, மங்கோலியர்களின் புனித மலைகளில் பல கோபமான தெய்வங்கள் வசிப்பதாக மரபுவழி மங்கோலிய நம்பிக்கைகள் உள்ளன. வச்ரபானி குறிப்பாக ஓதகன் தெங்கருடன் தொடர்புடையவராகக் கருதப்படுகிறார்.
வெளி இணைப்புகள்
பகுப்பு:மங்கோலிய மலைகள்
தொகுதி (உயிரியல்)
155px|right 172px|left
தற்கால உயிரிய வகைப்பாட்டியல் முறைகள் பல இருப்பினும், அவற்றுள் ஏழு படிநிலை அலகுகளைக் கொண்ட முறை குறிப்பிடத்தக்கது ஆகும். அவற்றுள் தொகுதி (அல்லது கணம்) (ஆங்கிலம்: phylum, கிரேக்கம்: φῦλον) என்பதும், ஒரு அலகாகும். இவ்வலகு விலங்கியலில் மட்டும் பயன்படுத்தப் படும் அலகு ஆகும். தாவரவியலில் இவ்வலகுக்குச் சமமாக, பிரிவு (Devision) என்ற மற்றொரு அலகு பயன்படுத்தப்படுகிறது. தொகுதி என்ற சொல் பயன்படுத்தப் படுவதில்லை.
இதற்கு முன்னால் உயிரித்திணை என்ற உயிரின வகைப்பாட்டியல் அலகும், பின்னால் வகுப்பு என்ற உயிரின வகைப்பாட்டியல் அலகும் அமைந்துள்ளது. இந்த அலகு இலின்னேயசு பின்பற்றிய, ஐந்து படிநிலை அலகுகளில் இல்லை. இந்த சொல் அமைப்பு முறை 19ம் நூற்றாண்டில் உருவாக்கப்பட்டது.
குறிப்புகள்
பகுப்பு:உயிரியல் துறைச்சொற்கள்
பேய்சிப்பள்ளி வனவிலங்கு சரணாலயம்
பேய்சிப்பள்ளி வனவிலங்குச் சரணாலயம் (Baisipalli Wildlife Sanctuary) ஒடிசா மாநிலத்தின் மாவட்டங்களில் ஒன்றான நயாகட் மாவட்டத்திலுள்ள ஒரு வனவிலங்குச் சரணாலயமாகும். இச்சரணாலயம் சட்கோசியா புலிகள் காப்பகத்தை அடுத்து அமைந்துள்ளது. 168.35 கி.மீ2 பரப்பளவில் இவ்விலங்குக் காப்பகம் பரந்து விரிந்துள்ளது. கரடிகள், யானைகள், சிறுத்தைகள், கடமான்கள், புள்ளி மான்கள் போன்ற விலங்குகள் இங்கு வாழ்கின்றன கிழக்குத் தொடர்ச்சி மலைகள் பகுதியில் மகாநதி பாய்ந்து செல்லும் 22 கிலோமீட்டர் ஆழ்பள்ளத்தாக்கில், கடல் மட்டத்திலிருந்து 900 மீட்டர் உயரத்தில் பேய்சிப்பள்ளி வனவிலங்குச் சரணாலயம் அமைந்துள்ளது
சால் போன்ற கலப்பு இலையுதிர் காடுகள் வகைத் தாவரங்களும் ஆற்றோர வயலும் வயல்சார்ந்த தாவரங்களும் இங்கு அதிகமாக உள்ளன.
2007 ஆம் ஆண்டில் அருகிலிருந்த சட்கோசியா ஆழ்பள்ளத்தாகு வனவிலங்குகள் சரணாலயத்தையும் உள்ளடக்கி பேய்சிப்பள்ளி வனவிலங்கு சரணாலயம் வடிவமைக்கப்பட்டது
புற இணைப்புகள்
பகுப்பு:இந்திய காட்டுயிர் காப்பகங்கள்
வகுப்பு (உயிரியல்)
155px|right 172px|left தற்கால உயிரிய வகைப்பாட்டியல் முறைகள் பல இருப்பினும், அவற்றுள் ஏழு படிநிலை அலகுகளைக்(taxon) கொண்ட முறை குறிப்பிடத் தக்கது ஆகும். அவற்றுள் வகுப்பு (ஆங்கிலம்: class, இலத்தின்: classis) என்பதும், ஓர் அலகாகும்.
வகுப்பு என்பதற்கு முன்னால் தொகுதி என்ற உயிரின வகைப்பாட்டியல் அலகும், பின்னால் வரிசை என்ற உயிரின வகைப்பாட்டியல் அலகும் அமைந்துள்ளது. இந்த அலகு இலின்னேயசு பின்பற்றிய, ஐந்து படிநிலை அலகுகளில் ஒன்றாகும்.
குறிப்புகள்
பகுப்பு:உயிரியல் துறைச்சொற்கள்
ஹென்றி கிரேயின் மனித உடற்கூற்றியல்
ஹென்றி கிரேயின் மனித உடற்கூற்றியல் (Henry Gray's Anatomy of the Human Body) என்பது முதன் முதலாக 1858 ஆம் ஆண்டு இங்கிலாந்தில் வெளியான ஒரு புகழ்பெற்ற ஆங்கிலப் பாடநூல். 1858ல் வெளியான பொழுது அதன் தலைப்பு Gray's Anatomy: Descriptive and Surgical (கிரேயின் அனாட்டமி: டிஸ்க்ரிப்டிவ் அண்ட் சர்ஜிக்கல்) (கிரேயின் உடற்கூறு இயல்: அமைப்பு விளக்கமும் அறுவையும்). அதற்கு அடுத்த ஆண்டு அமெரிக்காவில் வெளியானது. தொற்றுநோயால் உடலில் ஏற்படும் உடற்கூறு இயல் மாற்றங்களை அறியும் பொழுது ஹென்றி கிரேக்கு பெரியம்மை நோய் ஏற்பட்டு 1860ல் தம் 34 ஆவது அகவையில் (வயதில்) இறந்துவிட்டார். அவர் தொடங்கிய புத்தகத்தை மற்றவர்கள் தொடர்ந்து விரிவுபடுத்தி நவம்பர் 24, 2004ல் இங்கிலாந்தில் 39 ஆவது பதிப்பு வெளியிட்டுள்ளார்கள்.
ஹென்றி கிரேயின் வாழ்க்கை
முதன்மைக் கட்டுரை: ஹென்றி கிரே
ஆங்கிலேய உடற்கூறு இயலாளர் ஹென்றி கிரே 1827ல் பிறந்தார். இவர் நாளமில்லாச் சுரபிகள் பற்றியும் கனையத்தைப் பற்றியும் படித்தார். பின்னர் 1853ல் செயின்ட் ஜார்ஜ் மருத்துவ மனை உள்ள கல்லூரியில் உடற்கூறு இயல் துறையில் விரிவுரையாளராக பணியேற்றார். 1855ல் டாக்டர் ஹென்றி 'வான்டைக் கார்ட்டர் (Dr Henry Vandyke Carter) என்னும் உடன் பணிபுரியும் ஆசிரியரை அணுகி உடற்கூறு பற்றி மாணவர்களுக்கு ஏற்ற நூல் எழுதும் தம் கருத்தை வெளியிட்டார்.
பல அங்கத்துவ தேர்தல் தொகுதி (இலங்கை)
இலங்கையில் வாழும் சிறுபான்மை இனத்தவர்களுக்கான காப்பீட்டு ஏற்பாடுகளுள் ஒன்றாக 1947ம் ஆண்டில் சோல்பரி அரசியலமைப்பின் கீழ் இரட்டை அங்கத்தவர் அல்லது பல அங்கத்தவர் தேர்தல் தொகுதி முறை அறிமுகப்படுத்தப்பட்டது. 1959ல் அரசியலமைப்பின் புதுச்சேர்க்கை விதிகளுக்கமைய இலங்கையில் தேர்தல் தொகுதி நிர்ணயத்தின்போது பல அங்கத்துவ அல்லது இரட்டை அங்கத்துவ தொகுதிகள் ஏற்படுத்தப்பட்டன. விசேடமாக ஒரு தொகுதியில் அண்ணளவாக சிறுபான்மையினரும், பெரும்பான்மையினரும் அல்லது இரண்டு சிறுபான்மை இனத்தவர்கள் சமனாக வசிப்பார்களாயின் இவர்களுக்கும் தத்தமது பிரதிநிதிகளைத் தேர்ந்தெடுக்கும் வாய்ப்பு இதன் முலம் வழங்கப்பட்டது.
இதன்படி 6 தொகுதிகள் இரட்டை அங்கத்தவர் தொகுதிகளாகவும், பல அங்கத்தவர் தொகுதிகளாகவும் பிரிக்கப்பட்டு மொத்தம் 14 உறுப்பினர்கள் தேர்ந்தெடுக்கப்பட்டனர். எண்ணிக்கை வருமாறு:
இலங்கையில் 1978ம் ஆண்டு இலங்கைச் சனநாயக சோசலிசக் குடியரசின் அரசியலமைப்பு அமுல்படுத்தப்பட்டதையடுத்து மேற்படி விதி நீக்கப்பட்டது.
வெளி இணைப்புகள்
பகுப்பு:இலங்கை நாடாளுமன்றம்
குக்குரங்கு
குக்குரங்கு (Cebuella pygmaea) என்பது தென்னமெரிக்காவில் அமேசான் மழைக்காடுகளில் வாழும், மிகவும் சிறிய உருவுடன் காணப்படும், ஒரு குரங்கு. வாலை விட்டுவிட்டுப் பார்த்தால் உடல் நீளம் 14 முதல் 16 செமீ கொண்ட சிற்றுருவம். இக்குக்குரங்கு அமேசான் மழைக்காடுகளில் கீழ்நிலைப் பகுதிகளில் வாழ்கின்றது. மேற்கு பிரேசில், தென்மேற்குக் கொலம்பியா, கிழக்கு ஈக்வெடார், கிழக்குப் பெரு நாடு, வடக்கு பொலிவியா போன்ற நாட்டுப்பகுதிகளில் உள்ள காடுகளில் கடல்மட்டத்தில் இருந்து 200 மீ முதல் 940 மீ உயரமான பகுதிகள் வரையில் இவை பெரும்பாலும் வாழ்கின்றன. உயிரினப் பாகுபாட்டில் தென்னமெரிக்காவில் வாழும் குரங்குகளில் மார்மோசெட்டு (marmoset) எனப்படும் சிறு உருவம் உடைய பேரின வகைகளை காலித்திரிக்சு (Callithrix), மைக்கோ (Mico) என்னும் இரண்டு பேரினத்தின் கீழ் குறிப்பர். ஆனால் அவற்றில் இருந்து சிறிதே வேறுபடுமாறு குக்குரங்குகள், செபுயெலா அல்லது செபூயா (Cebuella) எனும் தனிப்பேரினமாக,  காலித்திரிசிடே (Callitrichidae) என்னும் குடும்பவகையில் சேர்க்கப்பட்டுள்ளன. இவற்றின் உணவு மரப்பிசின் ஆகும். குக்குரங்குங்கள் இயற்கையில் ஏறத்தாழ 11-12 ஆண்டுகளைத் தம் வாழ்நாளாகக் கொண்டுள்ளன, ஆனால் உயிர்க்காட்சி சாலைகளில் 20 ஆண்டுகளுக்கும் மேலாக வாழ்ந்திருக்கின்றன.
உருவம்
இது முதனிகளில் மிகவும் சிறிய உருவுடையவற்றுள் ஒன்று. இதன் உடல் அளவு வாலை விட்டுவிட்டுப் பார்த்தால் 14 முதல் 16 செமீ இருக்கும்; வால் மட்டுமே 15 முதல் 20 செமீ இருக்கும். ஆண் குக்குரங்குகளாகிய கடுவன்கள் ஏறத்தாழ 140 கிராம் எடையும், பெண் மந்திகள் 120 கிராம் எடையும் கொண்டிருக்கும்.
வெளியிணைப்புகள்
பகுப்பு:தென்னமெரிக்கப் பாலூட்டிகள் பகுப்பு:தென்னமெரிக்க முதனிகள் பகுப்பு:குரங்குகள்
முதலிபட்டி ஊராட்சி
முதலிபட்டி ஊராட்சி (Mudhalipatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள கரம்பக்குடி வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1966 ஆகும். இவர்களில் பெண்கள் 990 பேரும் ஆண்கள் 976 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிவக்கொழுந்து சிவாசாரியார்
சிவக்கொழுந்து சிவாசாரியார் என்பவரைச் சிவாக்கிர யோகிகள் எனவும் வழங்குவர். இவரது காலம் 16-ஆம் நூற்றாண்டு. சிவக்கொழுந்து தேசிகர் 19-ஆம் நூற்றாண்டில் வாழ்ந்தவர். சைவ சித்தாந்த பரம்பரைகள் இரண்டில் ஒன்றான சிவாக்கிர யோகிகள் பரம்பரை இவர் பெயரை முன்னிலைப்படுத்துகிறது.
இவர் வேளாள மரபில் தோன்றியவர். அருக்கவனம் என்னும் சூரியனார் கோவில் ஊரின் தெற்கு வீதியில் இவர் தமக்கென ஒரு திருமடம் அமைத்துக்கொண்டு ஞானம் பரப்பிவந்தார். திருவீழிமிழலை என்னும் ஊரில் அக்கால அரசன் கட்டித் தந்த மடத்திலும் இவர் வாழ்ந்தமையால் இவரை 'மிழலைச் சிவாக்கியார்' எனவும் வழங்கினர்.
அடிக்குறிப்புகள்
பகுப்பு:தமிழரின் வடமொழி நூல்கள்
கேவலாதேவ் தேசியப் பூங்கா
கேவலாதேவ் தேசியப் பூங்கா (Keoladeo National Park, இது முன்பு பரத்பூர் பறவைகள் சரணாலயம் என்று அழைக்கப்பட்டது) என்பது இந்தியாவின் கிழக்கு இராஜஸ்தான் மாநிலத்தில் பரத்பூர் மாவட்டத்தில் அமைந்துள்ள தேசியப் பூங்காவாகும். முன்பு பரத்பூர் தேசியப் பூங்கா என்று அழைக்கப்பட்ட இது சிறப்பான ஒரு பறவைகள் சரணாலயமாக விளங்குகின்றது. இங்கே உள்ளூர் நீர்ப் பறவைகளுடன், புலம்பெயர்ந்து வரும் நீர்ப் பறவைகளையும் பெருமளவில் காணலாம். சுமார் 29 சதுர கிலோமீட்டர் பரப்பளவையே கொண்ட இந்தச் சிறிய பூங்காவில் 350 க்கும் மேற்பட்ட பறவைகள் வசிப்பதாக அறியப்படுகிறது. இங்கே ஆண்டு தோறும் புலம் பெயர்ந்து வருகின்ற பறவைகளில் சைபீரியக் கொக்குகள் மிகவும் பிரபலமானவை. ஆயிரக்கணக்கான கிலோமீட்டர்கள் பயணம் செய்து இப்பகுதிக்கு வரும் இவ் வகைக் கொக்குகள் தற்போது அழியும் நிலையிலுள்ள பறவைகளாகும். இது 1971இல் பாதாகாக்கப்பட்ட உய்விடமாக அறிவிக்கப்பட்டது. இது 1985ஆம் ஆண்டு இந்த பூங்கா யுனெசுகோவால் உலக பாரம்பரிய சின்னமாக அறிவிக்கப்பட்டது.
உள்ளூர் மக்களால் கேவ்லாதேவ் கானா பூங்கா என அழைக்கபட்டும் இப்பகுதியானது மனிதனால் உருவாக்கப்பட்ட மற்றும் மனிதனால் நிர்வகிக்கப்படும் சதுப்புநிலப்பகுதி ஆகும். இந்த நிலப்பகுதியானது அவ்ப்போது ஏற்படும் வெள்ளத்திலிருந்து பரத்பூரை பாதுகாக்கிறது, கிராம கால்நடைகளுக்கு மேய்ச்சல் பகுதியாகவும் உள்ளது. முன்னதாக இது முதன்மையான ஒரு நீர்ப்பறவை வேட்டைக் களமாக பயன்படுத்தப்பட்டது. 29 km2 பரப்பளவு கொண்ட இப்பகுதியின் அடர்ந்த வனமானது உள்ளூர் மக்களால் கானா என்று அழைக்கப்படுகிறது. கானா என்றால் உள்ளூர் மொழியில் அடர்ந்த என்று பொருள். இந்த காட்டில் கம்பீர், பாணகங்கை என்ற இரு ஆறுகள் பாய்கின்றனர இந்த இரு ஆறுகளும் இணையும் இடத்தில் சூரஜ் மால் மன்னர் ஒரு கரையை அமைத்தார். அக்கரை அமைக்கபட்டபிறகு அது ஒரு சதுப்பு நிலமாக மாறியது. இதனால் தான் இது மனிதனால் உருவாக்கபட்ட சதுப்பு நிலம் என்று குறிப்பிடப்படுகிறது. இந்த மாறுபட்ட வாழ்விடங்களில் 366 பறவை இனங்கள், 379 தாவர இனங்கள், 50 வகை மீன்கள், 13 வகை பாம்புகள், 5 வகையான பல்லிகள், 7 நீர்நிலம் வாழ்வன இனங்கள், 7 ஆமை இனங்கள் மற்றும் பல்வேறு முதுகெலும்பற்ற உயிரினங்கள் வாழ்கின்றன. ஒவ்வொரு ஆண்டும் குளிர்காலத்தில் ஆயிரக்கணக்கான நீர்ப்பறவைகள் இனப்பெருக்கத்திற்காக பூங்காவிற்கு வலசை வருகின்றன. இந்த சரணாலயம் உலகின் அதிகப்படியான பறவைகள் வாழக்கூடிய பகுதிகளில் ஒன்றாகும். மேலும் இங்கே கூடுகட்டி இனப்பெருக்கம் செய்ய பல நீர் பறவைகள் உட்பட பலவகையான பறவைகள் வருகை தருகிறன்றன. அரிய சைபீரியக் கொக்குகள் இந்த பூங்காவுக்கு குளிர்காலத்தில் வலசை வந்து கொண்டிருந்தன ஆனால் 2002க்குப் பிறகு அவை வலசை வருவது நின்றுவிட்டடது. ஆனாலும் அப்பறவை இனம் அழிந்தவிட்டதாக பொருள் கொள்ள முடியாது. உலக வனவிலங்கு நிதியத்தின் நிறுவனர் பீட்டர் ஸ்காட்டின் கூற்றுப்படி, கியோலாடியோ தேசிய பூங்கா உலகின் சிறந்த பறவை பகுதிகளில் ஒன்றாகும்.
துனெடின்
துனெடின் (Dunedin,  ) நியூசிலாந்தின் தெற்குத் தீவின் இரண்டாவது மிகப்பெரும்  நகரமாகும்; ஒடேகோ வலயத்தின் முதன்மை நகரமாகவும் விளங்குகின்றது.
ஒடேகோ துறைமுகத்தைச் சூழ்ந்துள்ள குன்றுகளிலும் பள்ளத்தாக்குகளிலும் இந்த நகரம் அமைந்துள்ளது. இப்பகுதிகள் அணைந்த எரிமலையின் மிச்சங்களால் ஆனவை. இங்கு ஒடேகோ பல்கலைக்கழகம் அமைந்துள்ளது.
இரட்டை நகரங்கள்
துனெடின் உலகின் பல நகரங்களுடன் இரட்டை நகரமாக்கப்பட்டுள்ளது. இவற்றில் சில:
வெளி இணைப்புக்கள்
பகுப்பு:நியூசிலாந்து நகரங்கள் பகுப்பு:தெற்குத் தீவு
எலைட்ரைட்
மேற்கோள்கள்
பகுப்பு:நீரகக்கரிமங்கள் பகுப்பு:கரிமக் கனிமங்கள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
சிவஞானபோத லகுடீகை
சிவஞானபோத லகுடீகை என்னும் வடமொழி நூல் சிவக்கொழுந்து சிவாசாரியார் என்னும் வேளாளர் குடி தமிழ்மகனால் எழுதப்பட்டது. லகுடீகை என்பது எளிய உரை என்னும் பொருளைத் தரும். இவர் இந்த நூலைத் தனது குரு பிரகாச சிவாசாரியார் ஆணைப்படி இயற்றினார் எனக் கூறப்படுகிறது. இது மூல நூலாகவும், தமிழ் மொழிபெயர்ப்போடு கூடியதாகவும் வெளிவந்துள்ளது.
அடிக்குறிப்பு
பகுப்பு:தமிழரின் வடமொழி நூல்கள் பகுப்பு:சைவ சமய நூல்கள்
கோட்டூர் வெங்கிடாஜலபதி கோயில்
கோட்டூர் வெங்கிடாஜலபதி கோயில் தமிழ்நாட்டில் திருவாரூர் மாவட்டம், கோட்டூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெங்கடாஜலபதி, தேவி நாச்சியார் பூதேவி நாச்சியார் சன்னதிகளும், ஆழ்வார் பாஷ்யகாரர் உபசன்னதியும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இணைய நெறிமுறைப் பதிப்பு 4
இணைய நெறிமுறைப் பதிப்பு 4 (IPv4) என்பது இணைய நெறிமுறையின் (IP) நான்காவது திருத்தமாகும். மேலும் இது பரவலாக பயன்படுத்தப்படும் நெறிமுறையின் முதல் பதிப்பாகவும் உள்ளது. IPv6 உடன் ஒன்று சேர்ந்து இணையத்தின் தரங்கள்-அடிப்படையான இணையவேலை வகைகளின் முக்கியப்பகுதியாக உள்ளது. IPv4 இன்றும் பரவலாகப் பயன்படுத்தப்படும் இணைய அடுக்கு நெறிமுறையாக இருக்கிறது. அதே சமயம் IPv6 ஆனது அதன் ஆரம்பக்கட்டப் பயன்பாடுகளில் இருக்கிறது.
IPv4 என்பது பொட்டலம்-மாற்றி இணைப்பு அடுக்கு நெட்வொர்க்குகளில் (எ.கா., ஈத்தர்னெட்) பயன்படுத்துவதற்கான தொடர்பில்லா நெறிமுறையாகும். இது ஒரு சிறந்த விளைவுடைய விநியோக உருமாதிரியாக செயல்படுகிறது. இருந்தாலும் இதன் விநியோகம் உத்திரவாதமானது அல்ல. அன்றியும் இது சரியான வரிசை அல்லது பிரதி விநியோகத்தைத் தவிர்ப்பதில் இருந்து காப்பளிக்கிறது. மேல் அடுக்கு போக்குவரத்து நெறிமுறை (எ.கா., ஒலிபரப்புக் கட்டுப்பாடு நெறிமுறை) மூலமாக முகவரியிடப்பட்டதான தரவு ஒருமைப்பாடு உள்ளிட்டவை இதன் நோக்கங்களாக உள்ளன.
முகவரியிடல்
IPv4, 32-பிட் (நான்கு-பைட்) முகவரிகளைப் பயன்படுத்துகிறது. இது முகவரி அளவை 4,294,967,296 (232) சாதகமான தனித்துவமான முகவரிகள் வரை வரையறுக்கிறது. எனினும் தனியார் நெட்வொர்க்குகள் (~18 மில்லியன் முகவரிகள்) அல்லது பல்பணி முகவரிகள் (~270 மில்லியன் முகவரிகள்) போன்ற சிறப்பு நோக்கங்களுக்காக சில நெறிமுறைகள் ஒதுக்கி வைக்கப்படுகின்றன. இது ஏராளமான முகவரிகளைக் குறைக்கிறது, மேலும் இது பொது இணையத்தில் உலாவுவதற்கு ஆற்றல்மிக்க வகையில் ஒதுக்கப்படலாம். IPv4 முகவரி தட்டுப்பாடானது மேம்படுத்தப்பட்டு இறுதிப் பயனர்களுக்கு கூடுதல் முகவரிகளாக வழங்கப்படுகிறது. எனினும் கிளாஸ்புல் நெட்வொர்க் வடிவமைப்பு, கிளாஸ்லெஸ் உள்-டொமைன் வழிப்பாதை மற்றும் நெட்வொர்க் முகவரி மொழிபெயர்ப்பு (NAT) வழியாக நெட்வொர்க் முகவரியிடுதல் மறுகட்டமைப்பு செய்யப்படுகிறது. இது குறிப்பிடத்தக்க வகையில் தவிர்க்க இயலாத வெறுமையைத் தாமதப்படுத்துகிறது.
இந்த குறைபாடானது தற்போது பயன்கொள்ளலின் முந்தைய நிலைகளில் இருக்கும் IPv6 இன் உருவாக்கத்தை உருவகப்படுத்துகிறது. மேலும் இது மட்டுமே நீண்ட-கால தீர்வாகும்.
முகவரி பிரதிநிதித்துவங்கள்
IPv4 முகவரிகளானது வழக்கமாக புள்ளி-பதின்ம குறியீடில் எழுதப்படுகிறது. இது பதின்மம் மற்றும் புள்ளிகள் மூலம் பிரித்து தெரிவிக்கப்பட்ட முகவரியின் நான்கு எண்பொருள்களைக் கொண்டுள்ளது. பின்வரும் அட்டவணையின் நிலைமாற்றத்தில் இது அடிப்படை வடிவமாக பயன்படுத்தப்பட்டுள்ளது:
இதன் பெரும்பாலான வடிவங்களானது அனைத்து உலவிகளிலும் கண்டிப்பாக வேலை செய்யவேண்டும். கூடுதலாக புள்ளியிடப்பட்ட வடிவத்தில் ஒவ்வொரு எண்பொருளும் எதாவது ஒரு மாறுபட்ட அடிப்படைகளில் இருக்கலாம். எடுத்துக்காட்டாக <tt>192.0x00.0002.235</tt> என்பது மேலே உள்ள முகவரிகளுக்கு (வழக்கத்திற்கு மாறானதாக இருந்தாலும்) ஏற்புடைய சமானமாகும்.
இதன் இறுதி வடிவமானது ASCII வரிசை குறியீட்டில் அரிதாக எழுதப்பட்டதில் இருந்து இது உண்மையான குறியீடு அல்ல. அந்த வடிவமானது பைனரியின் அறுபதின்ம குறியீட்டின் பைனரி வடிவமாகும். தொடர் "0xCF8E83EB" மற்றும் 32-பிட் முழு எண் மதிப்பான 0xCF8E83EB க்கு இடையான மாற்றுபட்ட பிரதிநிதித்துவமாக இந்த வேறு கலப்பற்ற மாறுபாடு உள்ளது. இந்த வடிவமானது மென்பொருள் நிரல்களின் மூலம் மற்றும் இலக்கிடத்தை குறித்து ஒதுக்குவதற்குப் பயன்படுகிறது.
பிரிவு IP முகவரியிடுதல்
தொடக்கத்தில் IP முகவரியானது இரண்டு பகுதிகளாகப் பிரிக்கப்பட்டது. நெட்வொர்க் இனங்காட்டியானது முகவரியின் மிகவும் முக்கியமான (உயர்நிலை) எண்பொருளை வழிநடத்துகிறது. மேலும் எஞ்சியிருக்கும் முகவரியை ஹோஸ்ட் இனங்காட்டி பயன்படுத்துகிறது. அதனால் ஹோஸ்ட் இனங்காட்டியானது, ரெஸ்ட் பீல்டு என அழைக்கப்படுகிறது. இது அதிகப்படியாக 256 நெட்வொர்க்குகளின் உருவாக்கத்தை இயலச்செய்கிறது. விரைவாக இது போதாத நிலையில் இருப்பதும் அறியப்படுகிறது.
இந்தக் குறைபாடை நிவர்த்தி செய்வதற்கு, உயர் நிலை எண்பொருளின் முகவரிகளானது அமைப்பில் இருக்கும் நெட்வொர்க்குகளின் வகுப்புகள் தொகுப்பை உருவாக்குவதற்கு மீண்டும் வரையறுக்கப்படுகிறது. இது பின்னர் கிளாஸ்புல் நெட்வொர்க்கிங் எனவும் அறியப்படுகிறது. ஒரு அமைப்பானது A, B, C, D, மற்றும் E என்று ஐந்து வகுப்புகளாக வரையறுக்கப்படுகிறது. இதில் A, B, மற்றும் C பிரிவுகளானது புதிய நெட்வொர்க் இனம் காணுதலுக்கான மாறுபட்ட பிட் வரம்பைக் கொண்டுள்ளது. இதில் எஞ்சியுள்ள முகவரியானது ஒரு நெட்வொர்க்கினுள் இருக்கும் ஹோஸ்டை இனம்காண முன்பு பயன்படுத்தப்பட்டது. இதன் மூலம் ஒவ்வொரு நெட்வொர்க் வகுப்பும் முகவரி ஹோஸ்டுகளுக்கு மாறுபட்ட திறனைக் கொண்டுள்ளது என்பது தெளிவாகிறது. பிரிவு D ஆனது பல்பணி முகவரியிடுதலுக்காக ஒதுக்கப்படுகிறது. மேலும் பிரிவு E ஆனாது வருங்காலப் பயன்பாடுகளுக்காக ஒதுக்கி வைக்கப்பட்டுள்ளன.
துணைவலையிடுதல்
சுமார் 1985 ஆம் ஆண்டில் கிளாஸ்புல் நெட்வொர்க்கை உட்பிரிவு செய்ய இடமளிப்பதற்கு துணைவலைகள் அறிமுகப்படுத்தப்பட்டன.
VLSM
சுமார் 1987 ஆம் ஆண்டில் வேரியபில் லென்த் சப்னெட் மாஸ்க் (VLSM) அறிமுகப்படுத்தப்பட்டது. மாறுபட்ட அளவுகளில் உபவலைகளை நிறைவேற்றுவதற்கு VLSM பயன்படுத்தப்பட்டது.
CIDR மற்றும் மீவலையிடுதல்
சுமார் 1993 ஆம் ஆண்டில் கிளாஸ் உள்-டொமைன் வழிப்பாதை அறிமுகப்படுத்தப்பட்டது. மீவலையிடுதலை நிறைவேற்றுவதற்கு CIDR பயன்படுத்தப்படுகிறது. மீவலையிடுதலானது பாதைத் திரளுக்கு இடமளிக்கிறது. CIDR குறியீடு என்று அழைக்கப்படும் முன்னொட்டுக் குறியீட்டை CIDR அறிமுகப்படுத்தியது. முன்னொட்டு /CIDR குறியீடானது தற்போது IP முகவரியிடுதலின் மூன்று நிலைகளில் பயன்படுத்தப்படுகிறது, அவையாவன : உப வலையிடுதல், VLSM/ மாறுபட்ட அளவுகளில் உபவலைகள், CIDR /மேல் வலையிடுதல் ஆகியவனவாகும்.
இதில் IP முகவரிகள் வகுப்புகளின் தொடக்க அமைப்பானது (CIDR) உடன் மாற்றியமைக்கப்படுகிறது. மேலும் வகுப்பு-சார்ந்த திட்டம் மாறுபடுவதன் மாற்றப்பட்ட கிளாஸ்புல்லாகிறது. CIDR இன் முதன்மை அனுகூலமானது எந்த முகவரிகளின் இடைவெளியையும் மறுவகிர்வு செய்வதற்கு இடமளிக்கிறது. அதனால் சிறிய அல்லது பெரிய அளவிலான முகவரிகளின் தொகுதிகள் பயனர்களுக்கு ஒதுக்கப்படலாம்.
CIDR மூலமாக இதன் இலக்கண கூறுபாட்டு மரபமைப்பு உருவாக்கப்படுகிறது. இது இண்டர்நெட் அசைன்டு நம்பர்ஸ் அத்தாரிடி (IANA) மூலமாக கண்காணிக்கப்படுகிறது. மேலும் அதன் ரீஜினல் இண்டர்நெட் ரெஜிஸ்டரீஸ் (RIRs), உலகளவில் இணைய முகவரிகளின் பணியைக் கையாளுகிறது. RIR ஒவ்வொன்றும் பொதுவாக-தேடும் WHOIS தரவை பராமரிக்கிறது, அது IP முகவரிப்பணிகளைப் பற்றியத் தகவல்களை வழங்குகிறது; இந்த தரவுத்தளங்களில் இருந்து கிடைக்கு தகவலானது, ஏராளமான கருவிகளின் முக்கிய பணியைச் செய்கிறது. அவை புவியியல் ரீதியாக IP முகவரிகளை இடங்குறிப்பதற்கு முயற்சிக்கிறது.
தனியார் நெட்வொர்க்குகள்
தோராயமாக நான்கு பில்லியன் முகவரிகள் IPv4 இல் அனுமதிக்கப்படுவதில் மூன்று தனியார் நெட்வொர்க்கிங் பயன்பாட்டிற்காக முகவரிகளின் மூன்று வரம்பு ஒதுக்கப்படுகிறது. தனியார் நெட்வொர்க்குகள் மற்றும் தனியார் இயந்திரங்களின் வெளியில் வழிச்செயலியாக செயல்படாத இந்த எல்லைகளானது பொது நெட்வொர்க்குகளுடன் நேரடியாகத் தொடர்பு கொள்ளமுடிவதில்லை. எனினும் அவற்றால் நெட்வொர்க் முகவரி மாற்றம் வழியாக தொடர்பு கொள்ளமுடியும்.
பின்வருவன, தனியார் நெட்வொர்க்குகளுக்காக (RFC 1918) மூன்று எல்லைகளில் ஒதுக்கப்பட்டுள்ளது:
மெய்நிகர் தனியார் நெட்வொர்க்குகள்
தனியார் முகவரிகளுடன் முகவரியிடப்பட்ட பொட்டலங்களானது அனைத்து பொது வழிச்செயலிகள் மூலமாக வெளிப்படையாகத் தவிர்க்கப்படுகிறது. எனவே பிரத்யேக வசதிகள் இல்லாமல் பொது இணையம் வழியாக இரண்டு தனியார் நெட்வொர்க்குகளுக்கு இடையில் தொடர்புகொள்வது சாத்தியம் இல்லாமல் போகிறது (எ.கா., இரண்டு கிளை அலுவலகங்கள்). இது மெய்நிகர் தனிமுறை நெட்வொர்க்களுடன் (VPNs) பூர்த்தியடைகிறது.
தனியார் நெட்வொர்க் பொட்டலங்களுக்கான வழிச்செயலிகளான வழிவினையின் இறுதிமுனைகளாக இருக்கும் பொது நெட்வொர்க் முழுவதும் வழிச்செயலித் தொடர்புகளை VPNகள் நிறுவுகிறது. இந்த வழிச்செயலிகளானது வழிச்செயலியுடைய பொது நெட்வொர்க்கின் ஹெட்டர்களுடன் தனியார் முகவரியிடப்பட்ட பொட்டலங்களை கூட்டமைவு செய்கிறது அல்லது தொகுதியிடுகிறது. இதன் மூலம் பொது நெட்வொர்க்கின் மூலமாக வழியின் மற்றொரு முனையில் உள்ள எதிர் வழிச்செயலிக்கு அவற்றால் கொண்டு சேர்க்க முடியும். மேலும் அதன் பொது முகவரியிடுதல் ஹெட்டருக்கிடையில் முக்கியப் பகுதிகளை இலக்கிற்கு இடம்சார்ந்து கொண்டு சேர்க்கிறது.
கட்டாயமற்றதாக கூட்டமைவுச் செய்யப்பட்ட பொட்டலமானது பொது நெட்வொர்க் முழுவதும் பயணிக்கையில் தரவை குறியீடாக மாற்றிப் பாதுகாக்கிறது.
குறிப்பிட்ட இடத்திற்குரிய இணைப்பு முகவரியாக்கம்
ஒரு குறிப்பிட்ட இடத்திற்குரிய இணைப்பு முகவரியாக்கத்தின் பிரத்யேகப் பயன்பாட்டிற்காக, 169.254.0.0/16 என்ற ஒரு முகவரித் தொகுதியை RFC 5735 வரையறுக்கிறது. இந்த முகவரிகள் ஹோஸ்டு இணைக்கப்பட்டிருக்கும் அந்த இணைப்பில் மட்டுமே மதிப்பைப் பெற்றிருக்கும். அதாவது ஒரு உள்நிலை நெட்வொர்க் பிரிவு அல்லது பாயிண்ட்-டூ-பாயிண்ட் இணைப்பு போன்றவற்றில் மட்டுமே ஆகும். இந்த முகவரிகளானது வழிச்செயலியாக செயல்படுவது இல்லை. மேலும் தனிமுறை முகவரிகள் போன்று இணையத்தில் பயணிக்கும் பொட்டலத்தின் மூலம் அல்லது இலக்காக இருப்பதில்லை. DHCP சர்வர் அல்லது பிற உட்புற அமைவடிவ வகைகளில் இருந்து IP முகவரியை ஹோஸ்ட் அடையமுடியாத போது குறிப்பிட்ட இடத்திற்குரிய இணைப்பு முகவரியாக்கமானது முக்கியமாக முகவரி தானியங்கி அமைப்புவடிவத்தில் (ஜீரோகான்ஃப்) பயன்படுத்தப்படுகிறது.
இதில் முகவரித் தொகுதி ஒதுக்கப்பட்டிருக்கும் போது முகவரி தானியங்கி அமைவடிவத்தின் இயங்குமுறையில் எந்தத் தரங்களும் உளதாயிருப்பதில்லை. இந்த வெற்றிடத்தை நிரப்புவதற்கு ஆட்டோமேட்டிக் பிரைவேட் IP அட்ரெஸிங் (APIPA) என்ற செயலாக்கத்தை மைக்ரோசாஃப்ட் உருவாக்கியது. மைக்ரோசாஃப்ட்டின் சந்தை வலிமை காரணமாக APIPA ஆனது இலட்சக்கணக்கான இயந்திரங்களில் விரிவுறுத்தப்பட்டது. மேலும் தொழில்துறையின் டி பேக்டோ தரமாகவும் உருவெடுத்தது. பல ஆண்டுகளுக்குப் பின்பு IPv4 குறிப்பிட்ட இடத்திற்குரிய இணைப்பு முகவரியாக்கத்தின் இயக்க அமைவடிவம் என்ற RFC 3927 வினைகளுக்கான ஒரு முறைசார்ந்த தரத்தை IETF வரையறுத்தது.
0 அல்லது 255 இல் முடிவுறும் முகவரிகள்
255 அல்லது 0 இல் முடியும் முகவரிகள் எப்போதுமே ஹோஸ்டுகளுக்கு ஒதுக்கப்படமாட்டாது என்று பொதுவாக ஒரு தவறான கருத்து நிலவுகிறது. குறைந்தது 24 பிட்டுகளில் உபவலை அடையாளத்தை மறைக்கும் நெட்வொர்க்குகளில் மட்டுமே இது உண்மையாகிறது — /24 முதல் /32 வரையுள்ள (அல்லது 255.255.255.0–255.255.255.255) மறை நெட்வொர்க்குகளான CIDR அல்லது பழைய கிளாஸ்புல் முகவரியாக்கத் திட்டத்தின் வகுப்பு C நெட்வொர்க்குகளில் இது உண்மையாகிறது.
கிளாஸ்புல் முகவரியாக்கத்தில் (தற்போது CIDR இன் வருகையில் பயனற்று உள்ளது) மூன்று உபவலை மறைகள் இருப்பதற்கே வாய்ப்புள்ளன, அவையாவன: வகுப்பு A, 255.0.0.0 அல்லது /8; வகுப்பு B, 255.255.0.0 அல்லது /16; மற்றும் வகுப்பு C, 255.255.255.0 அல்லது /24 ஆகும். எடுத்துக்காட்டாக உபவலை 192.168.5.0/255.255.255.0 (அல்லது 192.168.5.0/24) இல், அடையாளங்காட்டியான 192.168.5.0 ஆனது முழுமையான துணைவலையையும் மேற்கோளிடுகிறது. அதனால் இந்த துணைவலையால் ஒவ்வொரு சாதனத்தையும் மேற்கோளிட முடியாது.
ஒளிபரப்பு முகவரி என்பது குறிப்பிட்ட இயந்திரத்தைக் காட்டிலும் கொடுக்கப்பட்ட உபவலையில் அனைத்து இயந்திரங்களுக்கும் தகவலை அனுப்புவதற்கு இடமளிக்கும் ஒரு முகவரியாகும். பொதுவாக துணைவலை மறையின் பிட்டை நிறைவாக்குவதன் மூலமாகவும் நெட்வொர்க் அடையாளங்காட்டியுடன் பிட்வைஸ் OR செயல்முறையில் நிறைவேற்றப்படுவதன் மூலமாகவும் ஒளிபரப்பு முகவரி கண்டறியப்படுகிறது. மேலும் ஒளிபரப்பு முகவரி என்பது துணைவலையைச் சார்ந்திருக்கும் எல்லையின் கடைசி முகவரியாகும். நமது எடுத்துக்காட்டில் ஒளிபரப்பு முகவரியானது 192.168.5.255 ஆக உள்ளது. அதனால் இந்த முகவரியையும் ஹோஸ்டுக்கு ஒதுக்க முடியாது என்ற குழப்பத்தைத் தவிர்க்கலாம். வகுப்பு A, B, அல்லது C துணைவலையில் ஒளிபரப்பு முகவரியானது எப்போதுமே 255 இல் முடிவுறுகிறது.
எனினும் 255 இல் முடிவுறும் ஒவ்வொரு முகவரிகளும் ஹோஸ்ட் முகவரியாகப் பயன்படுத்த முடியாது என்பது இதற்கு பொருள் அல்ல. எடுத்துக்காட்டாக வகுப்பு B துணைவலை 192.168.0.0/255.255.0.0 (அல்லது 192.168.0.0/16), முகவரி எல்லை 192.168.0.0–192.168.255.255க்கு ஒப்பாகும். இதன் ஒளிபரப்பு முகவரி 192.168.255.255 ஆகும். எனினும் ஒருவரால் 192.168.1.255, 192.168.2.255 மற்றும் பலவற்றை ஒதுக்க முடியும் (எனினும் இது குழப்பத்திற்கு காரணமாக அமைகிறது). மேலும் 192.168.0.0 என்பது நெட்வொர்க் அடையாளங்காட்டி ஆகும். அதனால் இதை ஒதுக்கி அளிக்க முடியாது ஆனால் 192.168.1.0, 192.168.2.0, மற்றும் பலவற்றை ஒதுக்கி அளிக்க முடியும் (எனினும் இதுவும் குழப்பத்திற்கு காரணமாக அமைகிறது).
பொதுவாக துணைவலையில் முதல் மற்றும் கடைசி முகவரிகளானது முறையே நெட்வொர்க் அடையாளங்காட்டியாகவும் ஒளிபரப்பு முகவரியாகவும் பயன்படுகிறது. துணைவலையில் மற்ற முகவரிகள் அனைத்தும் அந்த துணைவலையில் ஹோஸ்டுகளுக்கு ஒதுக்கப்படலாம்.
முகவரி தெளிவுத்திறன்
இணையத்தின் ஹோஸ்டுகள் வழக்கமாக IP முகவரிகள் மூலமாக அறியப்படுவதில்லை, மாறாக பெயர்கள் மூலமாகவே அறியப்படுகின்றன (எ.கா., www.wikipedia.org, www.whitehouse.gov, www.freebsd.org, www.berkeley.edu). இணையம் முழுவதுமுள்ள IP பொட்டலங்களின் வழிச்செயலிகளானது பெயர்களின் மூலமாக இயக்கப்படுவதில்லை, ஆனால் அந்த களப் பெயர்களுக்கு ஒதுக்கப்பட்ட எண் குறியீட்டு IP முகவரிகள் மூலமாக இயக்கப்படுகின்றன. முகவரிகளுக்கு களப் பெயர்களை மாற்றுவதற்கு (அல்லது பகுப்பதற்கு) இது தேவைப்படுகிறது.
களப்பெயர் அமைப்பு (DNS) பெயரில் இருந்து முகவரிகளுக்கும் முகவரிகளில் இருந்து பெயர்களுக்கும் மாற்றும் அமைப்பை வழங்குகின்றது. பெரும்பாலும் CIDR முகவரியாக்கலைப் போன்று DNS பெயரிடுதல் என்பதும் இலக்கண கூறுபாடாகும். மேலும் பிற DNS சேவையகங்களுக்கு பெயர் இடைவெளிகளின் துணைவழங்கலுக்கும் இடமளிக்கிறது.
களப் பெயர் அமைப்பு என்பது பெரும்பாலும் சந்தாதாரரின் பெயர்கள் தொலைபேசி எண்களாக மாற்றப்படும் தொலைபேசி அமைப்பு தகவல் குறிப்பேட்டுத் தகவல் அமைப்புகளுக்கு இணையாக விவரிக்கப்படுகிறது.
முகவரி இடைவெளி வெளிப்படுத்துகை
1980 ஆம் ஆண்டுகளில் இருந்து இதில் கிடைக்கக்கூடிய பல IPv4 முகவரிகளானது விகிதத்தில் தீர்ந்து போகும் படி வெளிப்படையானதாக உள்ளது. மேலும் இது தொடக்கத்தில் நெட்வொர்க்கின் வடிவமைப்பில் எதிர்பார்க்கப்படவில்லை. இது CIDR முகவரியாக்கத்தின் உருவாக்கத்திற்கான கிளாஸ்புல் நெட்வொர்க்கின் அறிமுகத்திற்கான அடிப்படைக் காரணியாக உள்ளது. மேலும் பெரிய முகவரி வடிவத்தை (IPv6) சார்ந்து இணைய நெறிமுறையின் மறு வடிவமைப்பாகவும் இறுதியில் உள்ளது.
இன்று IPv4 முகவரி வெளிப்படுத்துகையின் முடுக்கத்திற்கான பல்வேறு அடிப்படை விசைகள் உள்ளன, அவையாவன:
2008 ஆம் ஆண்டு ஏப்ரல் மாதத்தில் இருந்து திட்டமிடப்படாத IANA கூட்டத்தின் தோராயமான வெளிப்படுத்துகை தேதி, பிப்ரவரி 2010 மற்றும் மே 2011 க்கு இடையில் இருக்கலாம் என எண்ணப்படுகிறது.
நெட்வொர்க் முகவரி மாற்றம்
1990 ஆம் ஆண்டுகளின் முற்பகுதியில் இருந்து IPv4 முகவரிகளின் ஒதுக்கீட்டில் துரித வேகம் மற்றும் முகவரி இடைவெளியின் குறைபாட்டு விளைவானது அதிக ஆற்றலுள்ள பயன்பாட்டின் பல்வேறு வகைகளுக்கு வழிவகுத்தது. நெட்வொர்க் அட்ரெஸ் டிரான்சுலேசனின் (NAT) அறிமுகமும் இதில் ஒரு வகையாகும். NAT சாதனங்களானது தனிப்பட்ட பொது IP முகவரிக்கு 'பின்னால்' ஒரு முழுமையான தனிமுறை நெட்வொர்க்காக மறைமுகமாக செயல்படுகிறது, இது தனிமுறை நெட்வொர்க்கினுள் தனிமுறை முகவரிகளின் பயன்பாட்டிற்கு அனுமதி அளிக்கிறது. பெரும்பாலான மொத்த-சந்தை நுகர்வோர் இணைய அணுக்க வழங்குனர்கள் இந்த உத்தியை சார்ந்திருக்கின்றனர்.
பொட்டல அமைப்புமுறை
IP பொட்டலமானது ஹெட்டர் பகுதி மற்றும் தரவுப் பகுதியைக் கொண்டிருக்கிறது.
ஹெட்டர்
த IPv4 பொட்டல ஹெட்டரில் 13 தரவிடங்கள் உள்ளன 12 தேவைப்படுகின்றன. 13வது தரவிடமானது விருப்பத் தேர்வுடையதாகும் (அட்டவணையில் சிகப்பு பிண்ணனியில் உள்ளது) மேலும் இதற்கு பொருத்தமாக விருப்பத் தேர்வுகள் எனப் பெயரிடப்பட்டுள்ளது. முதலில் இந்த ஹெட்டரின் தரவிடங்களானது மிகவும் குறிப்பிடத்தக்க பைட்டால் (பிக் எண்டியன்) நிரப்பப்பட்டுள்ளது. ஆனால் வரைபடம் மற்றும் கலைந்துரையாடலின் மூலம் மிகவும் குறிப்பிடத்தக்க பிட்டுகள் முதலில் வரும் என கருதப்படுகிறது. இந்த மிகவும் குறிப்பிடத்தக்க பிட், 0 என எண்ணிடப்பட்டுள்ளது. அதனால் இந்த பதிப்பு தரவிடமானது முதல் பைட்டின் நான்கு மிகவும் குறிப்பிடத்தக்க பிட்டுகளில் உண்மையில் கண்டறியப்படுகிறது எடுத்துக்காட்டாக,
தரவு
இறுதித் தரவிடமானது ஹெட்டரின் பகுதியாக இல்லை. மேலும் இது செக்சம் தரவிடத்திலும் சேர்க்கப்படவில்லை. தரவு தரவிடத்தின் உள்ளடக்கங்களானது நெறிமுறை ஹெட்டர் தரவிடத்திலும் போக்குவரத்து அடுக்கு நெறிமுறைகளின் ஏதாவது ஒன்றிலும் குறிப்பிடப்பட்டிருக்கும்.
மிகவும் வழக்கமாக பயன்படும் நெறிமுறைகள் கீழே பட்டியலிடப்பட்டுள்ளன. அதன் நெறிமுறை தரவிடத்தில் பயன்படுத்தும் மதிப்பையும் இந்தப் பட்டியல் உள்ளடக்கியுள்ளது:
கூறாக்கல் மற்றும் மறுகூட்டமைப்பு
மாறுபட்ட நெட்வொர்க்குகளின் IPv4 ஐ அதிக சகிப்புத் தன்மையுடையதாக உருவாக்க கூறாக்கலின் கோட்பாடு சேர்க்கப்படுகிறது தேவைப்பட்டால் இந்த சாதனத்தால் தரவை சிறிய துண்டுகளாக உடைக்க முடியும். பொட்டலத்தின் அளவைக் காட்டிலும் மேக்சிமம் டிரான்ஸ்மிசன் யூனிட் (MTU) சிறியதாக இருந்தால் இது அவசியமாகிறது.
எடுத்துக்காட்டாக ஈத்தர்நெட்டிற்கான மாதிரி MTU 1,500 பைட்டுகளாக இருக்கும் போது IP பொட்டலத்தின் அதிகப்படியான அளவு 65,535 பைட்டுகள் ஆகும். (விருப்பத் தேர்வுகள் இல்லாமல்) 1,500 பைட்டுகளில் 20 பைட்டுகளை IP ஹெட்டர் பயன்படுத்துகிறது. ஈத்தர்நெட் சட்டத்தின் ஒவ்வொரு IP தரவிற்கும் 1,480 பைட்டுகள் விடப்பட்டுள்ளன (1,480 பைட்டுகளின் IP க்கான MTU க்கு இது வழிவகுக்கிறது). ஆகையால் 65,535-பைட் தரவு பேலோடுக்கு (ஹெட்டல் தகவலுக்கு பயன்படும் 20 பைட்டுகள் உள்ளிட்ட) 45 பொட்டலங்கள் தேவைப்படுகிறது. தேவைப்படும் (65535-20)/1480 = 44.27 ஐ, 45 ஆக முழுமையாக்கப்படுகிறது.
காரணக் கூறாக்கல் IP அடுக்கில் ஏற்படுவதற்கு தேர்வு செய்யப்பட்டதற்கு காரணம் இயந்திரங்களுக்குப் பதிலாக ஹோஸ்டுகளை இணைக்கும் முதல் அடுக்காக IP செயல்படுகிறது. கூறாக்கலானது உயர்மட்ட அடுக்குகளில் (TCP, UDP, etc.) செயல்பட்டால் பிறகு கூறாக்கல்/மறுகூட்டமைப்பு மிகையாக செயற்படுத்துவதற்கு இது ஏற்படுகிறது (ஒவ்வொரு நெறிமுறைக்கும் ஒருமுறை); கூறாக்கலானது குறைமட்ட அடுக்கில் செயல்பட்டால் (ஈத்தர்நெட், ATM, மற்றும் பல) பிறகு ஒவ்வொரு ஹாப்பிலும் கூறாக்கல்/மறுகூட்டமைப்பு செய்வது தேவையாகிறது (இது மிகவும் விலை உயர்ந்ததாக இருக்கும்). மேலும் இது மிகையாக செயல்படுத்தப்படுகிறது (இணைப்பு அடுக்கு நெறிமுறை ஒவ்வொன்றிலும் ஒருமுறை). ஆகையால் கூறாக்கலுக்கு IP அடுக்கானது மிகவும் இன்றியமையாத ஒன்றாகும்.
கூறாக்கல்
ஒரு சாதனம் IP பொட்டலத்தை பெறும் போது, அது இலக்கு முகவரியை சோதனையிட்டு வெளிச்செல்லும் இடைமுகத்தில் பயன்படுவதற்கு முடிவு செய்கிறது. இந்த இடைமுகமானது MTU உடன் ஒருங்கிணைக்கப்பட்டுள்ளது. மேலும் அதன் பேலோடிற்கு அதிகப்படியான தரவு அளவை ஏற்கச் செய்கிறது. தரவு அளவைக் காட்டிலும் MTU சிறியதாக இருந்தால் சாதனம் தரவைக் கண்டிப்பாக கூறாக்கலிட வேண்டும்.
எடுத்துக்காட்டாக 20 பைட்டுகளில் IP ஹெட்டரின் வரம்பும் 1,500 பைட்டுகளில் ஈத்தர்நெட் MTU இன் நீளமும் இருந்தால் பிராக்மென்ட் ஆஃப்செட் 0, (1480/8) = 185, (2960/8) = 370, (4440/8) = 555, (5920/8) = 740, மற்றும் பலவாக இருக்கும்.
சில வாய்ப்புகளில் இணைப்பு அடுக்கு நெறிமுறைகளை பொட்டலம் மாற்றினால் அல்லது MTU குறைந்தால் பின்னர் இந்த கூறாக்கல்கள் மீண்டும் கூறாக்கல் செய்யப்பட வேண்டும்.
எடுத்துக்காட்டாக 4,500-பைட் தரவு பேலோடு விருப்பத் தேர்வு இல்லாமல் IP பொட்டலத்தினுள் நுழைக்கப்பட்டிருந்தால் (மொத்த வரம்பு 4,520 பைட்டுகளாக இருக்கும்) 2,500 பைட்டுகளில் MTU இல் இணைப்பு வழியாக அனுப்பப்பட்டால் பின்பு இது இரண்டு கூறுகளாக பிரிவடையும்:
இப்போது 1,500 பைட்டுகளுக்கு MTU இறங்கலாம் எனக் கூறலாம். ஒவ்வொரு கூறும் தனிப்பட்டமுறையில் ஒவ்வொரு மற்ற இரண்டு கூறுகளினுள் பிரிந்து செல்கிறது:
உண்மையில் பாதுகாக்கப்பட்ட மொத்தத் தரவு 1480 + 1000 + 1480 + 540 = 4500 ஆக இருக்கிறது — மேலும் கடைசி கூறு ஆஃப்செட் மற்றும் தரவு — 3960 + 540 = 4500 ஆகவும் — இது மொத்த வரம்பாகவும் இருக்கிறது.
கூறுகள் 3 & 4 ஆகியவை, துவக்க கூறான 2 இல் இருந்து பெறப்படுவது குறிப்பிடத்தக்கதாகும். ஒரு சாதனம் கண்டிப்பாக கடைசி கூறைக் கூறாக்கும் போது இது கண்டிப்பாக அனைத்திற்கும் பிளாக்கை அமைக்க வேண்டும். ஆனால் கடைசி கூறை இது உருவாக்கும் (இந்த நிலையில் கூறு 4 ஆகும்). கடைசி கூறானது 0 மதிப்பில் அமைக்கப்படும்.
மறுகூட்டமைப்பு
பெறுனர் IP பொட்டலத்தைக் கண்டுபிடிக்கும் போது பின்வரும் எதேனும் ஒன்று உண்மையாக இருக்க வேண்டும்:
பொட்டலம் கூறாக உள்ளதைப் பின்பு பெறுனர் அறிவார். பின்பு இனம்காணும் தரவிடம் கூறு ஆஃப்செட் மற்றும் அதிகப்படியான கூறுகளையுடைய பிளாக்கில் தரவை பெறுனர் சேமித்து வைக்கும். அதிகப்படியான கூறுகளையுடைய பிளாக் 0 வில் அமைக்கப்பட்டதுடன் பெறுனர் கூறைப் பெறும்போது பின்பு கூறு ஆஃப்செட் மற்றும் தரவு வரம்பானது துவக்கத் தரவு பேலோடு அளவை ஒத்திருப்பதில் இருந்து துவக்கத் தரவு பேலோடின் வரம்பை அறியும்.
மேலே உள்ள எடுத்துக்காட்டை பயன்படுத்துகையில் துவக்க தரவு வரம்பில் பெறுனர் கூறு 4 ஐப் பெறும் போது, கூறு ஆஃப்செட் (495 அல்லது 3960 பைட்டுகள்) மற்றும் தரவு வரம்பு (540 பைட்டுகள்) ஒன்றாக சேர்க்கப்பட்டு 4500 இல் வந்தடையும்.
ஒருமுறை இது அனைத்து கூறுகளையும் கொண்டிருந்தால் பின்பு இதனால் சரியான வரிசையில் (கூறு ஆஃப்செட்டுகளைப் பயன்படுத்துவதன் மூலம்) தரவை மறுகூட்டமைப்பு செய்ய முடியும். மேலும் மேற்கொண்டு செயல்படுவதற்காக அடுக்கிற்கு இதை அனுப்பி வைக்கிறது.
பயனுள்ள நெறிமுறைகள்
இணைய நெறிமுறை என்பது ஒரு நெறிமுறையாகும், இது இணைய அடுக்கில் இணையப் பணியை வரையறுக்கவும் இயலவும் செய்கிறது. மேலும் இவ்வாறு இணையத்தை வடிவமைக்கிறது. இது செயல் தொடர்புடைய முகவரியாக்க அமைப்பைப் பயன்படுத்துகிறது. IP முகவரிகள், வன்பொருள் இனம்காணல்களில் எந்த நிரந்தர வகையிலும் இணைக்கப்பட்டிருப்பதில்லை. மேலும் உண்மையில் ஒரு நெட்வொர்க் இடைமுகம் பல்வேறு IP முகவரிகளைக் கொண்டிருக்கும். ஹோஸ்டுகள் மற்றும் வழிச்செயலிகள் ஆகியவற்றிற்கு இணைப்பில் இலக்கு ஹோஸ்டிற்கு IP பொட்டலத்தை சரியான முறையில் விநியோகிப்பதற்கு சாதன இடைமுகங்கள் மற்றும் IP முகவரிகளுக்கு இடையில் உள்ள தொடர்பைக் கண்டறிவதற்கு கூடுதல் இயந்திர நுட்பங்கள் தேவைப்படுகிறது. அட்ரஸ் ரிசொல்யூசன் புரோட்டோகால் (ARP), IPv4 க்கான மென்பொருள் முகவரி (MAC முகவரி) மாற்றத்திற்கு இந்த IP முகவரியை செயல்படுத்துகிறது. கூடுதலாக தலைகீழ் இயைபுபடுத்தல் பெரும்பாலும் தேவைப்படுகிறது எடுத்துக்காட்டாக, நெட்வொர்க்குக்கு IP ஹோஸ்டை தொடங்கும்போது அல்லது சேர்க்கும் போது அதன் IP முகவரியை உறுதிசெய்யும் தேவை ஏற்படுகிறது. தவிர ஒரு நிர்வாகி மூலமாக இந்த முகவரி முன்பே ஒழுங்குமுறை செய்யப்பட்டிருக்கும். இணைய நெறிமுறை தொகுதியில் இதைப் போன்ற தலைகீழ் இயைபுபடுத்தல் நெறிமுறைகள் உளதாய் இருக்கின்றன. தற்போது டைனமிக் ஹோஸ்ட் கான்பிகிரேசன் புரோட்டோகால் (DHCP) வகைகள் பயன்படுத்தப்படுகின்றன. அரிதாக தலைகீழ் ARP பயன்படுத்தப்படுகிறது.
புற இணைப்புகள்
முகவரி வெறுமையாதல்:
மேலும் காண்க
பகுப்பு:இணைய நெறிமுறைகள் பகுப்பு:கணினிப் பிணையமாக்கம் பகுப்பு:கூகுள் தமிழாக்கம்-இணையம்
கல்பாவி இளையநாதர் கோயில்
கல்பாவி இளையநாதர் கோயில் தமிழ்நாட்டில் ஈரோடு மாவட்டம், கல்பாவி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் இளையநாதர், மகாலட்சுமி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. புரட்டாசி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:ஈரோடு மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்